
Sztereotípiák és sztereotipizálás a Horthy-kor három magyar diplomatájának irodalmi hagyatékában

Dolgozatom problémafelvetésének alapjául az a tény szolgált, miszerint a nemzetközi
kapcsolatok lépéseinek tanulmányozása során az elemzők a diplomáciai lépések
rekonstruálásra fektetett hangsúly mellett ritkán térnek ki a külkapcsolatok rendszerét
működtető, a kijelölt irányvonalat és tervet megvalósító diplomatákra és személyes
nézetrendszerükre. Felvetődhet a kérdés, hogy a világképek, a személyiségjegyek, az egyéni
gondolkodásmód és főleg a sztereotipikus gondolkodás befolyásolhatja-e a külpolitikai célok
megvalósítását, vagy e kettő létezhet egymástól és függetlenül?
A kutatás kettős célt szolgált: egyrészt egy olyan módszertan kidolgozását és
kipróbálását, amelynek használatával lehetséges történeti források alapján, egzakt
paraméterek meghatározása mellett összehasonlítható lehet adatokat nyerni egy-egy
diplomata gondolatvilágáról. A próba alanya két magyar diplomata, Nemeskéri-Kiss Sándor
és Jungerth-Arnóthy Mihály, akiknek irodalmi hagyatékát a történeti forráskritika eszközeivel
megvizsgálva, narratíváik sztereotípiáiból rekonstruálhatóak meghatározó hiedelemkészleteik.
Másrészt célja volt a dolgozatnak, hogy az így nyert adatok ismeretében e két, esettanulmány-
jellegű vizsgálat vonatkozásában megpróbáljon választ adni a diplomatai hatékonyság és a
személyes meggyőződés közötti kapcsolat mibenlétére.



